

3.svibnja 2021.

Na temelju članka 11. Pravilnika o načinu i postupku zapošljavanja u Osnovnoj školi Podmurvice, Povjerenstvo za procjenu i vrednovanje kandidata koji sudjeluju u natječaju za zasnivanje radnog odnosa daje kandidatima:

**OBAVIJEST I UPUTE O POSTUPAKU ZAPOŠLJAVANJA I VREDNOVANJU KANDIDATA KOJI PODNOSE PRIJAVU NA JAVNI NATJEČAJ U**

**OŠ PODMURVICE**

na radno mjesta:

- učitelj/ica HRVATSKOGA JEZIKA: 1 izvršitelj/ica na određeno puno radno vrijeme,

Na pisano testiranje bit će pozvani samo kandidati koji udovoljavaju uvjetima natječaja.

Ako kandidat ne pristupi procjeni odnosno testiranju, smatra se da je odustao od prijave na natječaj.

**1. Vrijeme i mjesto održavanja testiranja**

Testiranje će se održati **u ponedjeljak, 10.svibnja 2021.godine** prema sljedećem rasporedu:

Pisano testiranje za kandidate koji ispunjavaju uvjete natječaja:

**- u 10,00 sati** psihološko testiranje i pisano testiranje u učionici broj 37.

Rezultati pisanog testiranja i poziv na usmeno testiranje bit će objavljeni 10.svibnja 2021. na mrežnim stranicama Škole u podne.

Usmena provjera za kandidate koji su ostvarili najmanje 50% ukupnog broja bodova na pisanom testiranju bit će u **ponedjeljak, 10.svibnja 2021**. prema rasporedu objavljenom na mrežnoj stranici škole. Nakon usmenog razgovora, Povjerenstvo tri najuspješnija kandidata upućuje ravnateljici Škole. Termin razgovora s ravnateljicom bit će na mrežnoj stranici Škole-

**2. Pravila testiranja**

Svi kandidati koji su pravodobno dostavili potpunu prijavu sa svim prilozima tj. ispravama i ispunjavaju uvjete natječaja Povjerenstvo će pozvati na procjenu odnosno pismeno testiranje putem mrežne stranice škole. Svi kandidati dužni su sa sobom imati odgovarajuću identifikacijsku ispravu (važeću osobnu iskaznicu, putovnicu ili vozačku dozvolu) te će od njih biti zatraženo predočavanje iste radi utvrđivanja identiteta. Ako kandidat ne pristupi procjeni odnosno testiranju smatra se da je odustao od prijave na natječaj. Po utvrđivanju identiteta, kandidatima će biti podijeljena pitanja za pisano testiranje koje traje 45 minuta. Kandidati su dužni uz ime i prezime odrediti zaporku pod kojom će rješavati test. Rang lista kandidata objavit će se na mrežnim stranicama škole.

**3. Način testiranja**

Testiranje se sastoji od pisanog i usmenog dijela.

Područje procjene za pisano testiranje odnosi se na propise i primjenu propisa i traje ukupno 45 minuta. Uz svako pitanje iskazan je broj bodova kojim se vrednuje ispravan rezultat. Kod pisanog testiranja kandidati sami određuju zaporku pod kojom rješavaju test, a koja se prije rješavanja testa uz ime i prezime kandidata pohranjuje u zatvorenu omotnicu koju čuva predsjednik Povjerenstva do izrade rang liste kandidata nakon ispravljenih testova. Nakon što je izrađena rang lista kandidata, u nazočnosti svih članova Povjerenstva povezuje se zaporka s imenom i prezimenom kandidata. Smatra se da je kandidat zadovoljio na testu ako je ostvario najmanje 50% bodova od ukupnog broja bodova na pisanom testu. Kandidat koji ne zadovolji na pisanom testiranju ne ostvaruje pravo na pristup razgovoru s članovima Povjerenstva.

Pisani test se sastoji od ukupno 10 pitanja, a maksimalan broj bodova koji kandidati mogu ostvariti je 50 bodova. Uz svako pitanje iskazan je broj bodova.

Pisanom provjerom kandidata za učitelje provjerit će se:  
- poznavanje metodike i didaktike,  
- poznavanje i korištenje suvremenih oblika rada u nastavi,  
- snalaženje u različitim situacijama u razredu i izvan razreda,  
- poznavanje općih propisa iz područja školstva i općih akata Škole.

S kandidatima koji na pisanom testiranju ostvare najmanje 50% ukupnog broja bodova, Povjerenstvo će provesti usmeni razgovor.

Usmenom provjerom kandidata za učitelje Povjerenstvo će utvrditi znanja, sposobnosti i vještine te interese, profesionalne ciljeve i motivaciju kandidata za rad na radnom mjestu za koje je podnio prijavu. Intervju se boduje s najviše 9 bodova na način da će kandidatu biti postavljena tri pitanja koja će se vrednovati s maksimalno 3 boda od svakog člana Povjerenstva.

**4. Utvrđivanje rezultata i obavještavanje kandidata o rezultatima natječaja**

Nakon provedenog postupka testiranja, Povjerenstvo utvrđuje rang listu kandidata prema ukupnom broju bodova te ju dostavlja ravnateljici škole. Na temelju dostavljene rang liste kandidata ravnateljica odlučuje kojeg će od tri najbolje rangirana kandidata predložiti Školskom odboru za zasnivanje radnog odnosa. Prije donošenja odluke o kandidatu, ravnateljica zadržava pravo pozvati kandidate na razgovor. O rezultatima natječaja kandidati će biti izvješteni putem mrežnih stranica Škole.

Kandidate se o rezultatima provedenog Natječaja izvješćuje putem mrežnih stranica Škole:

<http://os-podmurvice-ri.skole.hr/skola/natje_aji_za_popunu_radnih_mjesta>

**5. Pravni i drugi izvori za pripremanje kandidata su:**

1. Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18)

2. Pravilnik o načinima, postupcima i elementima vrednovanja učenika u osnovnim i srednjim školama (NN 112/10 i 82/19)

3. GDPR- Pravilnik Škola

4. Kućni red Osnovne škole Podmurvice

5. Etički kodeks Osnovne škole Podmurvice  
6. Pravilnik o radu Osnovne škole Podmurvice

7. Metodički priručnici iz Hrvatskoga jezika za osnovne škole - za kandidate učitelje Hrvatskoga jezika

Povjerenstvo za procjenu i vrednovanje kandidata za zapošljavanje